
ELŐTERJESZTÉS

Csabdi Község Önkormányzat Képviselő-testületének
2026. július 14. napjára összehívott 
rendkívüli, nyílt ülésére








Az előterjesztés címe és tárgya: 

Gyermekétkeztetés ellátására kötött szolgáltatási/ellátási szerződés módosításáról, valamint a gyermekjóléti alapellátások intézményi térítési díjainak megállapításáról szóló 6/2025. (VIII. 29.) önkormányzati rendelet módosításáról


A tárgykört rendező jogszabály:
·  a gyermekek védelméről és a gyámügyi igazgatásról szóló 1997. évi XXXI. törvény 






Előterjesztő:			Huszárovics Antal polgármester		
Az előterjesztést készítette: 	Dr. Sisa András jegyző
				Pataki Rita pénzügyi ügyintéző



Tisztelt Képviselő-testület!


A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.). 21/A § (1) bekezdés b) pontja alapján: 

„… a gyermekek és a tanulók számára az óvodai nevelési napokon, valamint az iskolai tanítási napokon az óvodában és a nem bentlakásos nevelési-oktatási intézményben a déli meleg főétkezést, valamint tízórai és uzsonna formájában két kisétkezést kell biztosítani.”

 Az Önkormányzatunk fenti kötelező feladatát a Felcsúti Gazdasági és Szolgáltató Kft.-vel határozott időre kötött szerződés alapján látja el. A vállalkozó 2026. augusztus 17. napján kelt levelében jelezte, hogy 2026. szeptember 1. napjától emeli a szolgáltatás díját. A vállalkozó árajánlata csatolva.

A szerződés 3.3 pontja értelmében a Felek a következő évre szóló térítési díjak lehetőség szerinti figyelembevételével minden év szeptember 1-ig megállapodnak az ellenérték meghatározásáról.

A szolgáltatási díjak változását a lenti táblázat tartalmazza:


	
	Szolgáltatás bruttó ára
	Emelés összege

	 
	jelenlegi
	ajánlatban szereplő
	

	Óvoda
	 
	 
	 

	tízórai
	205,00 Ft
	220,00 Ft
	15,00 Ft

	uzsonna
	175,00 Ft
	190,00 Ft
	15,00 Ft

	ebéd
	600,00 Ft
	645,00 Ft
	45,00 Ft

	Összesen
	980,00 Ft
	1 055,00 Ft
	75,00 Ft

	Iskola
	 
	 
	 

	tízórai
	235,00 Ft
	250,00 Ft
	15,00 Ft

	uzsonna
	180,00 Ft
	195,00 Ft
	15,00 Ft

	ebéd
	640,00 Ft
	690,00 Ft
	50,00 Ft

	Összesen
	1 055,00 Ft
	1 135,00 Ft
	80,00 Ft





A vállalkozó garantálja, hogy az étrend összeállítása az EMMI rendeletben foglaltaknak megfelel, a magyar és nemzetiközi konyha ízeinek megismerésével, illetve az alapanyagok szezonalitásának figyelembevételével történik.
 

A gyermekétkeztetési feladatok ellátásához az önkormányzat állami támogatásban részesül. A támogatást alapvetően az étkezésben részt vevők száma határozza meg. A jogszabályban meghatározott számítási módszerrel kalkulálnak egy elismert dolgozói létszámot és ennek bér és járulékát finanszírozzák. Másrészt üzemeltetési támogatást is biztosítanak, melynek összegét központilag határozzák meg az adóerő képesség figyelembevételével.
A szerződés- módosítással egyidejűleg szükséges a térítési díjak módosítása is, tekintettel arra, hogy a szolgáltató a nyersanyagköltséget is változtatta.  

	Óvodai térítési díj
	Jelenlegi
	Emelés utáni
	Növekmény

	 
	Nettó
	Áfa
	Bruttó
	Nettó
	Áfa
	Bruttó
	Bruttó

	Tízórai
	155 Ft
	42 Ft
	197 Ft
	165 Ft
	44 Ft
	209 Ft
	12 Ft

	Ebéd
	450 Ft
	121 Ft
	571 Ft
	480 Ft
	130 Ft
	610 Ft
	39 Ft

	Uzsonna
	130 Ft
	35 Ft
	165 Ft
	140 Ft
	38 Ft
	178 Ft
	13 Ft

	Összesen
	735 Ft
	 198 Ft
	933 Ft
	785 Ft
	 212 Ft
	997 Ft
	64 Ft

	
	
	
	
	
	
	
	

	Iskolai térítési díj
	Jelenlegi
	Emelés utáni
	Növekmény

	 
	Nettó
	Áfa
	Bruttó
	Nettó
	Áfa
	Bruttó
	Bruttó

	Tízórai
	185 Ft
	50 Ft
	235 Ft
	195 Ft
	53 Ft
	248 Ft
	13 Ft

	Ebéd
	490 Ft
	132 Ft
	622 Ft
	525 Ft
	142 Ft
	667 Ft
	45 Ft

	Uzsonna
	135 Ft
	36 Ft
	171 Ft
	145 Ft
	39 Ft
	184 Ft
	13 Ft

	Összesen
	810 Ft
	218 Ft
	1 028 Ft
	865 Ft
	 234 Ft
	1 099 Ft
	71 Ft

	
	
	
	
	
	
	
	



A jelenleg rendelkezésre álló adataink szerint az Óvodában 49 fő gyermek közül 16 fő fizet térítési díjat, míg a többiek ingyenes étkezésre jogosultak.

A jelenleg rendelkezésre álló adataink szerint az Iskolában 3 fő háromszori étkezésben résztvevő ingyenes étkező, 1 fő csak ebédet igénylő ingyenes étkező van. Tehát ingyenes étkezésben az iskolában összesen 4 fő részesül.
[bookmark: OLE_LINK1][bookmark: OLE_LINK2][bookmark: OLE_LINK3]50 %-os térítési díjat fizet 27 fő háromszori étkezésben résztvevő, 9 fő kétszeri étkezést (tízórai és ebéd) igénylő, 6 fő csak ebédet igénylő tanuló.
Teljes térítési díjat fizet 20 fő háromszori étkezést igénylő, 10 fő tízórait és ebédet igénylő és 20 fő csak ebédet igénylő gyermek.

Kérem a Tisztelt Képviselőket, hogy az előterjesztésben foglaltakat szíveskedjenek megtárgyalni!



Csabdi, 2026. augusztus 25.
									 
								         Huszárovics Antal
polgármester




















HATÁROZATI JAVASLAT:

Csabdi Község Önkormányzat Képviselő-testületének
…./2026. (VIII. 31.) határozata

Közétkeztetésre kötött vállalkozói szerződés módosításáról

Csabdi Község Önkormányzat Képviselő-testülete az Önkormányzat és a Felcsúti Gazdasági és Szolgáltató Kft. között 2025. augusztus 29. napján kelt, az oktatási intézmények gyermekétkeztetésére vonatkozó szerződés módosítását a határozat melléklete szerinti tartalommal jóváhagyja. 
Felhatalmazza a polgármestert a szerződés-módosítás aláírására. 

Határidő: 	2026. szeptember 30.
Felelős:	Polgármester

Melléklet a …./2026. (VIII. 31.) határozata

Szolgáltatási/ellátási szerződés

2. számú módosítás

amely létrejött egyrészről Csabdi Község Önkormányzat (2064 Csabdi, Szabadság u. 44., képviseli: Huszárovics Antal polgármester, törzskönyvi azonosító száma (PIR): 727640; adószáma: 15727646-2-07; pénzintézeti számlaszám: 11736020-15727646-00000000), mint Önkormányzat (továbbiakban Önkormányzat),
másrészről Felcsúti Gazdasági és Szolgáltató Kft. (székhely: 8086 Felcsút Fő u. 75., cégjegyzékszám: 07-09-033611; adószám: 32006342-2-07; pénzintézeti számlaszám: 50420410-10007273; nyilvántartási szám: 542352017/2022/B; képviseli: Antal Csilla Edit), mint Szolgáltató (továbbiakban Szolgáltató) között, az alábbiak szerint:

1. Felek között 2025. augusztus 29. napján gyermekétkeztetés, mint szerződési szolgáltatás tárgyában szolgáltatási/ellátási szerződés jött létre, melyet Felek közös megegyezéssel az alábbiak szerint módosítanak:


2. A szerződés I. számú melléklete helyébe az I. sz. melléklet lép.

3. A szerződés többi pontja változatlan marad.

Felek a szerződésmódosítást annak átolvasása és értelmezése után, mint akaratukkal mindenben egyezőt, jóváhagyólag írják alá.
Jelen szerződésmódosítás egy számozott oldalból áll, és négy eredeti példányban készült, melyből kettő példány a Önkormányzatot, kettő példány a Szolgáltatót illeti meg.


Csabdi, 2026. ………………

        Csabdi Község Önkormányzat		  Felcsúti Gazdasági és Szolgáltató Kft.
                      képviseletében			                	képviseletében
       Huszárovics Antal polgármester			Antal Csilla Edit ügyvezető
                        

Jogi ellenjegyző:						Pénzügyi ellenjegyző:
dr. Sisa András						Pataki Rita	






I. számú melléklet

Árajánlat gyermekétkeztetési feladat ellátására


A Felcsúti Gazdasági és Szolgáltató Kft. az önkormányzat illetékességi területén található oktatási és nevelési intézmények étkeztetésére 2026. szeptember 1. napjától a következő árajánlatot adja:

Óvodai korosztály:
	Étkezés típusa
	Nyersanyag norma (Ft)
	Szállítási költség (Ft)
	Rezsi költség (Ft)
	Térítési díj összesen (Ft)

	Tízórai
	165
	20
	35
	220

	Ebéd
	480
	50
	115
	645

	Uzsonna
	140
	20
	30
	190

	Háromszori étkezés
	785
	90
	180
	1 055



Általános iskolás korosztály:
	Étkezés típusa
	Nyersanyag norma (Ft)
	Szállítási költség (Ft)
	Rezsi költség (Ft)
	Térítési díj összesen (Ft)

	Tízórai
	195
	20
	35
	250

	Ebéd
	525
	50
	115
	690

	Uzsonna
	145
	20
	30
	195

	Háromszori étkezés
	865
	90
	180
	1 135



A térítési díj összege az Áfát nem tartalmazza. Az Áfa mértéke 27%.

Az étlap összeállítása a 37/2014. (IV). 30.) EMMI-rendelet korcsoportra vonatkozó előírásainak betartásával, a magyar és nemzetközi konyha ízeinek megismertetésével, valamint az alapanyagok szezonalitásának figyelembevételével történik. Fontosnak tartjuk a nevelési munka részeként integrálni az étkezés kultúráját is, ezért továbbra is nyitottak vagyunk az intézmények személyzetével való együttműködésre. 


Felcsút,……………..

Antal Csilla Edit 
ügyvezető




RENDELET-TERVEZET:
Csabdi Község Önkormányzat Képviselő-testületének 
 /2026. (           ) önkormányzati rendelete

a gyermekjóléti alapellátások intézményi térítési díjainak megállapításáról szóló 6/2025. (VIII. 29.) önkormányzati rendelet módosításáról

[1] A rendelet célja, hogy Csabdi Község Önkormányzat a gyermekétkeztetési feladatait az ellátottak által megfizethető módon és az önkormányzat gazdasági érdekeit is figyelembe véve biztosítsa.
[2] Csabdi Község Önkormányzat Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a következőket rendeli el:

1. §
A gyermekjóléti alapellátások intézményi térítési díjainak megállapításáról szóló 6/2025. (VIII. 29.) önkormányzati rendelet 1. §-a helyébe a következő rendelkezés lép:
„1. §
(1) Az ellátások intézményi térítési díja a Csabdi Napraforgó Óvodában:
a)	tízórai tekintetében 165 Ft
b)	ebéd tekintetében 480 Ft
c)	uzsonna tekintetében 140 Ft
(2) Az ellátások intézményi térítési díja a Csabdi Petőfi Sándor Általános Iskolában:
a)	tízórai tekintetében 195 Ft
b)	ebéd tekintetében 525 Ft
c)	uzsonna tekintetében 145 Ft
Az árak az ÁFA-t nem tartalmazzák.”
2. §
Ez a rendelet 2026. október 1-jén lép hatályba.

  Huszárovics Antal 	Dr. Sisa András
   polgármester 	jegyző


Záradék:
Ez a rendelet a mai napon kihirdetésre került a Felcsúti Közös Önkormányzati Hivatal www.felcsutihivatal.hu honlapján a helyben szokásos módon.


Csabdi, 2026. augusztus 31.
	          Dr. Sisa András
                                                                                                                jegyző




Végső előterjesztői indokolás
Csabdi Község Önkormányzat a gyermekétkeztetési feladatait az ellátottak által megfizethető módon és az önkormányzat gazdasági érdekeit is figyelembe véve biztosítja. 

